சித்தப்பாவிற்கும் அந்த ஆடுகள் ஆடுகளாக இருப்பது பிடிக்கவில்லை. அதற்கு பதில் அந்த ஆடுகளை விற்று வரும் பணத்தில் ஒரு தங்க செயின் தன் மகனுக்கு எடுத்து போடும் படி சொல்லிக்கொண்டிருந்தது. அதற்கு காரணம் ராமலிங்கத்தின் முதல் பேரனாக நான் பிறந்தேன். அந்த சந்தோசத்தில் தாத்தா எனக்கு இரண்டு பவுனில் தங்க செயின் போட்டார் ,அது இப்போதும் என் கழுத்தில் இருப்பதால் சித்திக்கு கொஞ்சம் நமச்சலாகவே இருந்தது. அதனால் தான் சித்தப்பாவிடம் இப்படி ஒரு யோசனையை சொல்லி இருந்தாங்க. சரியான நேரம் பார்த்து சித்தப்பாவும் தாத்தாகிட்ட கேட்டார். அவன் மட்டும்தான் பேரனா? என் மகன் பேரன் இல்லையா? அவனுக்கு மட்டும் பதினைந்து வருசத்துக்கு முன்னாடியே ரெண்டு பவுன்ல செயின் போட்டீங்களே என் மகனும் பொறந்து எட்டு வருசம் ஆகுது ,அவனுக்கு ஒரு அரனாகயிருகூட நீங்க எடுத்துபோடல என் மாமனார் வீட்டுல என்ன நெனைப்பாங்க என தன் பங்கிற்கு ஞாயத்தை சொன்னார்.